NaiveNeuron/SloPal huggingface dataset:
Richter, Ján, minister práce, sociálnych vecí a rodiny SR (2016-10-20):
Ďakujem pekne za slovo, pán podpredseda Národnej rady. (Ruch v sále.) Vážené panie poslankyne, páni poslanci, snáď začnem tým, otázkou pánovi Budajovi, prečo to predkladá minister práce, sociálnych vecí a rodiny. No po prvé preto, že ho určila vláda, a po druhé preto, pretože do roku 2013 bola štátna a verejná služba súčasťou agendy ministerstva práce. Z hľadiska ľudských zdrojov. Takže z toho titulu. Ale samozrejmá vec, že vláda mohla poveriť hocikoho z ministrov. Ja hneď v úvode by som chcel uviesť pár základných vecí, ktoré sa týkajú tvorcov. Tvorcovia je Úrad vlády Slovenskej republiky, ktorý je v súčasnosti gestorom problematiky, ktorá sa týka štátnej a verejnej služby. Hneď úvodom chcem uviesť, že mal som (zaznievanie gongu) možnosť aj teraz konzultovať s kolegami z úradu vlády... (Neutíchajúci ruch v sále a prerušenie vystúpenia predsedajúcim.)
P. Hrušovský, podpredseda NR SR: (2001-10-04):
(Hlasovanie.) Prítomných 107, za návrh 107.
A. Belousovová, podpredsedníčka NR SR: (2009-02-11):
(Trojminútová prestávka.) (Po prestávke.)
Dostál, Ondrej, poslanec NR SR (2016-11-30):
Ďakujem. Pán poslanec Číž, pevne verím, že využijete svoje právo koaličného poslanca prihlásiť sa aj do ústnej rozpravy, lebo na také množstvo otázok a poznámok nebude možné reagovať v rámci tých dvoch minút, ktoré máte na faktickú. Nerozumiem, v čom by malo spočívať úmyselné porušovanie ústavy zo strany pána prezidenta tým, že vrátil schválený zákon parlamentu. Iba využil svoju ústavou danú právomoc. Túto právomoc, mimochodom, počas tohto volebného obdobia využíval veľmi striedmo, resp. ju vôbec nevyužíval, hoci dôvodov vrátiť zákon už bolo viac ako dosť. Povedali ste, že pán poslanec Hlina v minulom volebnom období tu mával nejakým transparentom alebo vlajkou a nejaký poloblázon chcel hodiť stoličku z balkóna, tak a v dôsledku toho teraz ja budem mať možnosť vystupovať obmedzenú na 20 minút. To je naozaj super logika a ústavnoprávna argumentácia ako remeň, s tým sa nedá nič robiť. Hovorili ste, že okrem práv opozície sú tu aj nejaké práva vládnej koalície. O čom to hovoríte, prosím vás? Vládna koalícia má väčšinu, vládna koalícia má moc. Demokracia je založená na tom, že rozhoduje väčšina, ale že má byť rešpektovaná menšina. Práva opozície sú o tom, že má byť rešpektovaná menšina. Pýtali ste sa, prečo sme taký dôležitý zákon ako štátny rozpočet schválili za dva dni. No prečo asi? Pretože koaliční poslanci nemajú potrebu diskutovať k návrhom zákonov, dokonca ani k takému dôležitému zákonu, ako je zákon o štátnom rozpočte. Vystúpil jeden alebo dvaja v rozprave koaliční poslanci? Prečo sa nás pýtate na niečo, čo vy sami spôsobujete? (Potlesk.)
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 132 poslancov, za 94, zdržalo sa 38. Uvedený návrh sme schválili. Pán spoločný spravodajca, prosím, predložte návrh na pokračovanie rokovania o návrhu zákona v treťom čítaní.
Baška, Jaroslav, poslanec NR SR (2014-09-16):
Ďakujem za slovo. Áno na začiatku chcem povedať, že je pravda, že prídeme o tú jednu jedinečnú spornú daň, ktorú si samy určujú samosprávne kraje, ale na druhej strane som veľmi rád, a od začiatku som to tvrdil, že treba tú daň zjednotiť, pretože každý kraj ak mal inú daň z motorových vozidiel, nebolo to dobré, pretože tie nákladné automobily nejazdili len v tom danom kraji, ale po celom Slovensku. No a táto daň z motorových vozidiel, áno, sa nahradí daňou z príjmov fyzických osôb, pretože ak si dobre pamätám, len prednedávnom robil Najvyšší kontrolný úrad kontrolu využívania tejto dane z motorových vozidiel, koľko z toho ide naozaj naspäť do cestnej infraštruktúry krajov, čiže do ciest II. a III. triedy. A bolo to naozaj katastrofálne. Najviac použili tieto dane z motorových vozidiel práve Prešovský a Trenčiansky kraj. A potom tá daň z motorových vozidiel, ktorá mala byť určená na opravu infraštruktúry ciest II. a III. triedy, išla úplne niekde inde. Ja znova môžem spomenúť napríklad Bratislavu, keď dokáže dať samosprávny kraj na škôlky niekoľko stoviek tisíc eur ročne, ktoré nie sú ani ich kompetenciou, sú kompetenciou miest a obcí, tak potom tých daní z motorových vozidiel má naozaj tento kraj dosť a tieto finančné prostriedky idú potom úplne niekde inde, ako by mali byť použité. Alebo ja by som tiež bol veľmi rád byť primátorom hlavného mesta Bratislavy a dostať od samosprávneho kraja milión eur na jeho cesty, na jeho cesty v meste. Takže ja som za to, aby táto daň z motorových vozidiel bola nahradená touto daňou z príjmov fyzických osôb. Možno ešte ak by sme s pánom ministrom vedeli dohodnúť nejaké zábezpeky, záruky, ak by nám to DPFO v budúcnosti vypadlo, tak by sme vedeli nejaký mechanizmus spoločne vymyslieť, aby sme na tom naozaj neboli v budúcnosti zle, keď tá ekonomika nepôjde. Ďakujem veľmi pekne.
Hrnčiar, Andrej, podpredseda NR SR (2019-05-10):
Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Stanislavovi Kubánekovi.
P. Hrušovský, predseda NR SR: (2005-02-03):
Nech sa páči, pán poslanec Kaliňák.
Nemky, Martin, poslanec NR SR (2022-02-22):
Ďakujem za slovo. Pán kolega, je to strašné, čo si čítal, ja sa len čudujem, že do dnešného dňa sa sem nepostavil ani minister, ani žiadny vládny poslanec a neospravedlnil sa. Stále si spomínal meno Branko Kišš, no, hovorím to v jednej súvislosti, stále dochádza k spochybňovaniu previerky vyšetrovateľky Santusovej. Nestačí nám jedna previerka, nestačí nám druhá previerka, ale v prípade Branka Kišša, ktorý neprešiel detektorom v prípade Dr. Mamráka, nám nevadí, že nám robí viceprezidenta Policajného zboru. Ďakujem pekne.
Muránsky, Peter, poslanec NR SR (2011-05-20):
Ďakujem, pán predsedajúci. Vážené panie poslankyne, poslanci, Výbor Národnej rady Slovenskej republiky pre pôdohospodárstvo a životné prostredie uznesením č. 80 z 12. mája 2011 ma určil za spravodajcu k predmetnému návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov. Uvedený návrh bol doručený poslancom Národnej rady v zmysle splnenej podmienky, ktorá bola § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady. Konštatujem, že uvedený návrh spĺňa po formálno-právnej stránke všetky náležitosti uvedené v § 67, 68 zákona Národnej rady Slovenskej republiky č. 350/1996 Z. z. o rokovacom poriadku. A vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem, aby predmetný poslanecký návrh zákona prerokovali výbory: ústavnoprávny výbor a Výbor Národnej rady Slovenskej republiky pre pôdohospodárstvo, životné prostredie. Pričom za gestorský výbor odporúčam, aby to bol výbor pre pôdohospodárstvo a životné prostredie. Ďakujem pekne.
Zemanová, Anna, poslankyňa NR SR (2022-05-20):
Ďakujem pekne. Maroš, pozorne som počúvala tvoje vystúpenie, ale taktiež aj vystúpenie ministra financií v úvodnom slove. Treba povedať toľko, že on tam nazýval, chcela by som ťa doplniť, tú informáciu, ktorú si mal ohľadom rokovania o platoch a si hovoril o tej fotografii a podobne. Koaličná rada má sumár rokovaní, kde je vlastne na pôde, na ktorej sa má rokovať, o platoch učiteľov sa rokovalo. Na základe týchto rokovaní opakovane na koaličnej rade pán minister financií vlastne informoval, no chcete zvyšovať platy, tak nájdite kde. Keď nájdete kde, potom budú aj zvýšené platy. Takže tá téma na koaličných radách bola, ale v prvom rade sa vedie na tých pôdach, na ktorých sa má. A povedal jednu vec, že no, že to bolo len také hryzkanie na tlačových besedách, kde pán minister hovoril o týchto platoch. No tak, keď on hryzkal, tak pán minister financií nás informoval o týchto zásadných, o tejto sekere do štátneho rozpočtu na štyroch tlačových, možno, pardon, piatich tlačových besedách, ale o nich sme sa vôbec dozvedeli o deviatej večer pred vládou. Takže porovnajme si serióznosť rokovaní o platoch cez rezort ministerstva školstva a serióznosť rokovaní ministerstva financií ohľadom takejto veľkej sekery do štátneho rozpočtu. Chcela by som sa ešte vyjadriť k obciam a mestám, tie sú súčasťou verejnej správy, majú svoje originálne aj prenesený výkon štátnej správy, ale pozor, práve originálne kompetencie sú pre mimoškolskú činnosť. Všetky tie krúžky, družina a podobne je originálna kompetencia obcí, a my teraz im berieme peniaze a dávame ich vlastne úplne iným subjektom, súkromným subjektom dávame 500 miliónov eur. Ruka v ruke mal ísť aj návrh na zmenu nariadenia vlády, kde by sa upravil kľúč prerozdeľovania daní pre samosprávy. Tak by to možno bolo trošku spravodlivé, aby vedeli samosprávy plánovať.
Pčolinský, Peter, podpredseda NR SR (2023-03-15):
Ďakujem. Otváram rozpravu. Do rozpravy nemám žiadnu písomnú prihlášku. Pýtam sa, či sa chce niekto prihlásiť ústne. Nie, uzatváram možnosť prihlásiť sa ústne. Žiada si záverečné slovo pán spravodajca? Pán navrhovateľ? Záverečné slovo nie. Pán spravodajca.
Gašpar, Tibor, poslanec NR SR (2024-06-27):
Dajte teraz, prosím, hlasovať o bode č. 5 pozmeňujúceho návrhu pani poslankyne Mesterovej.
Mikloš, Ivan, poslanec NR SR (2013-09-03):
Pán predseda, dajte, prosím, hlasovať, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní.
Laurenčík, Milan, podpredseda NR SR (2020-11-03):
Ďakujem. Na vaše vystúpenie neevidujem žiadnu faktickú poznámku. Pán spravodajca si zrejme vašu žiadosť poznačil a náležite s tým bude zaobchádzať. Vyhlasujem všeobecnú rozpravu za skončenú a chcem sa spýtať, či chce zaujať k rozprave stanovisko navrhovateľ. Nie. Pán spravodajca? Nie. Prerušujem rokovanie o tomto bode programu. Teraz nasleduje prvé čítanie o návrhu poslancov Roberta Fica, Ľuboša Blahu a Ladislava Kamenického na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. Návrh zákona má tlač 286. Návrh na jeho pridelenie na prerokovanie výborom je v rozhodnutí č. 282. Dávam slovo pánovi poslancovi Robertovi Ficovi, aby návrh zákona uviedol. Pán poslanec, máte slovo, nech sa páči. (Rokovanie o návrhu poslancov Národnej rady Slovenskej republiky Roberta Fica, Ľuboša Blahu a Ladislava Kamenického na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 286.)
Přidal, Alojz, poslanec NR SR (2013-06-04):
Vážená pani podpredsedníčka Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 147 určil za spravodajcu k návrhu poslancov Národnej rady Slovenskej republiky, konkrétne pani Heleny Mezenskej, na vydanie zákona, ktorým sa mení zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. a ktorým sa menia a dopĺňajú niektoré zákony. Je to tlač 520. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je aj doložka vybraných vplyvov a doložka zlučiteľnosti s právom Európskej únie. Preto, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený prerokovať v druhom čítaní. V súlade s rozhodnutím pána predsedu Národnej rady Slovenskej republiky z 26. apríla 2013 č. 499 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: – Ústavnoprávny výbor Národnej rady Slovenskej republiky, – Výbor Národnej rady Slovenskej republiky pre hospodárske záležitosti, – Výbor Národnej rady Slovenskej republiky pre pôdohospodárstvo a životné prostredie. A za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade SR v prvom čítaní. Pani predsedajúca, prosím, otvorte rozpravu k predmetnému návrhu zákona, do ktorej sa hlásim.
Blcháč, Ján, poslanec NR SR (2021-11-11):
Ďakujem. Vážený pán podpredseda, ja by som vás chcel poprosiť o opravu hlasovania č. 265, tlač 706, kde ma vykázalo, že som nehlasoval, ale ja som hlasoval proti tomu návrhu. Tak by som poprosil o opravu do systému. Ďakujem.
Zmajkovičová, Renáta, podpredsedníčka NR SR (2012-06-22):
Pán poslanec s reakciou na faktické poznámky. Nech sa páči.
Laurenčík, Milan, podpredseda NR SR (2020-07-15):
Nemusíte na mňa reagovať, ale venujte sa v rozprave.
Hlinka, Jozef, poslanec NR SR (2022-10-18):
Viete čo, neviem to identifikovať, lebo nesvietia tie tlačidka.
Blaha, Ľuboš, podpredseda NR SR (2023-11-21):
Pán poslanec Matovič, váš čas vypršal. Nie, pardon, prepáčte. Chcel, ale videl som to na tabuli, prepáčte. Takže je tam technická, technický problém, sekundičku vydržte, prosím. Dobre, máte ešte 13 minút, ospravedlňujem sa. Nech sa páči, pokračujte.
Fronc, Martin, poslanec NR SR (2015-11-10):
Ďakujem pekne, pán podpredseda. Ja tiež by som rád zareagoval na ten pozmeňujúci návrh. Viete, došlo k individuálnemu zlyhaniu pár poslancov. Tak podľa mňa už dosť na to doplatili, pretože mali v médiách hanbu, z ktorej si mohli ušiť zimník. Ale takýmto spôsobom problém riešiť, to znamená, že ideme to dať do zákona a meniť zákon? Koľkokrát to tu robíme? Veď to je nezmyselné, aby sme menili zákon kvôli takým veciam! A ešte tak ako to zaznelo, podľa môjho presvedčenia takisto zlým spôsobom, pretože dochádza k obmedzovaniu, ktoré nemá žiadne ratio, nemá zmysel. Skôr skomplikuje život všetkým kolegom, ktorí nastúpia po voľbách v marci 2016, a jednoducho zhorší prácu. Ja by som vás chcel veľmi slušne poprosiť, stiahnite ten návrh. Ďakujem.
Laššáková, Jana, podpredsedníčka NR SR (2015-10-07):
Pán poslanec Baláž, nech sa páči.
Zmajkovičová, Renáta, podpredsedníčka NR SR (2014-02-05):
Ďakujem, pán spravodajca. Prerušujem rokovanie o tomto bode programu. Pokračujeme prvým čítaním o návrhu poslancov Jozefa Viskupiča, Igora Matoviča, Eriky Jurinovej a Martina Fecka na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov. Návrh zákona má parlamentnú tlač 804. Návrh na jeho pridelenie na prerokovanie výborom je v rozhodnutí č. 782. Dávam slovo poslancovi Jozefovi Viskupičovi, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Jozefa Viskupiča, Igora Matoviča, Eriky Jurinovej a Martina Fecka na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov , tlač 804.)
Poliačik, Martin, poslanec NR SR (2010-10-15):
Pán predsedajúci, prosím, dajte hlasovať o tom, že Národná rada Slovenskej republiky prerokuje vládny návrh zákona v druhom čítaní.
Laššáková, Jana, podpredsedníčka NR SR (2013-05-31):
Pán poslanec Hlina, nech sa páči.
Pfundtner, Edita, poslankyňa NR SR (2014-12-09):
Vážený pán predseda, ďakujem pekne za slovo. Dovoľte mi naozaj v krátkosti zhrnúť zopár myšlienok. Verejný funkcionár by sa nemal báť. Tak ako by sa nemal báť pri vyslovení svojich názorov, rovnako by sa nemal obávať ani pri iných veciach a mal by znášať väčšiu kontrolu zo strany verejnosti. Ako to tu už odznelo niekoľkokrát v diskusii, respektíve v rozprave, strach je mimoriadne silná emócia. Kolegovia v rozprave viackrát argumentovali touto emóciou a akcentovali, že ich cieľom pri predložení tohto návrhu zákona je minimálne vyvolať strach u niektorých verejných funkcionárov alebo respektíve vytvoriť istý tlak, aby pri uverejňovaní svojich majetkových pomerov informovali pravdivo. Odhliadnuc od týchto argumentov ja si myslím, že čestní ľudia sa nemajú čoho obávať a som toho názoru, že je morálnou povinnosťou nás všetkých, čo tu sedíme, aj tých, čo tu momentálne nesedia v tejto sále, aby sme predmetný návrh zákona posunuli do druhého čítania. Áno, súhlasím s predkladateľmi, poďme v druhom čítaní diskutovať o znení tohto zákona. Vylepšovať, prísť s nejakými ďalšími, možno inovatívnymi myšlienkami. Predmetný návrh zákona apeluje na naše morálne hodnoty a povahové vlastnosti. Kolegovia, ja vás vyzývam, aby sme ukázali, že my tie morálne hodnoty a povahové vlastnosti nemáme zakrivené, že ich máme a poprosím vás, aby sme posunuli predmetný návrh zákona do druhého čítania. Ďakujem veľmi pekne.
L. Gyurovszky, minister výstavby a regionálneho rozvoja SR: (2004-05-27):
Vážený predsedajúci, vážený pán poslanec, vážení prítomní, keďže otázky č. 2 a 3 sú totožné, tak predpokladám, že odpoviem aj na tretiu otázku. Výzva na podávanie projektových návrhov na grantovú schému miestneho regionálneho rozvoja bola zverejnená dňa 29. 9. 2003 s termínom uzávierky na podávanie projektov do 27. 11. 2003. Ministerstvo dostalo spolu 768 projektových návrhov. Hodnotiaca komisia a hodnotitelia boli delegáciou komisie schválení v januári 2004. Na základe schválených týchto vecí sa začalo hodnotenie projektov dňa 12. 1. 2004. Hodnotiaci proces sa začal otváraním obálok a hodnotením administratívneho súladu. Po jeho ukončení sa začalo dňa 8. 3. 2004 hodnotenie finančnej a technickej stránky projektových návrhov. Hodnotenie bolo oficiálne ukončené podpísaním hodnotiacej správy hodnotiacou komisiou dňa 6. 4. 2004. Túto správu som schválil 7. 4. a okamžite bola odoslaná delegácii Európskej komisie. Grantová schéma miestneho regionálneho rozvoja podlieha exaktne kontrole a je implementovaná na základe dokumentu Praktická príručka pre postupy. Obstarávanie je financované zo všeobecného rozpočtu Európskych spoločenstiev pre externé projekty. Môžeme zverejniť výsledky hodnotiaceho procesu až po schválení hodnotiacej správy delegáciou Európskej komisie. Delegácia túto správu schválila dnes.
J. Slabý, poslanec: (2008-10-30):
Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, teda všetky tri výbory, s návrhom zákona súhlasili a odporučili ho Národnej rade Slovenskej republiky schváliť. Z uznesení výborov Národnej rady Slovenskej republiky uvedených v bode III tejto správy nevyplývajú žiadne pozmeňujúce ani doplňujúce návrhy. Ďakujem, pán predsedajúci.
Blanár, Juraj, podpredseda NR SR (2021-02-05):
Pán poslanec Marián Viskupič.
Lengvarský, Vladimír, minister zdravotníctva SR (2021-06-24):
Dobrý deň. Vážený pán predseda, vážený poslanec, dovoľte mi odpovedať na vašu otázku. Už od jesene 2020 bola pre občanov zabezpečená dostupnosť bezplatných AG testov. Tieto nie sú vykonávané v laboratóriách, ale priamo na mobilnom odberovom mieste, teda na mieste odberu. Mobilné odberové miesta pre výkon rýchlych antigénových testov majú iný mechanizmus fungovania, nie je uhrádzaný výkon jednotlivého testu. Občania preto nemajú dôvod ísť na antigénový test do súkromného laboratória.
Matovič, Igor, poslanec NR SR (2013-03-15):
Pán poslanec Lipšic, nechcem hovoriť k drogám, ale k tomu, na čo ste upozornili, aj na v podstate to zadefinovanie, aj spáchanie trestného činu z dôvodu nenávisti kvôli inej sexuálnej orientácii. A tiež to tak vnímam, že pripadá mi, akoby si nejak táto skupina ľudí u vlády alebo na ministerstve vylobovali to, že teda tento trestný čin alebo táto konkrétna nenávisť sa medzi nenávisti zapíše, ale ostatné nenávisti sa tam nezapíšu. A mne naozaj pripadá potom zvláštne, že medzi definovanými nenávisťami sa nenachádza napríklad nenávisť kvôli sociálnemu statusu človeka. Sami vieme, že mnohokrát do roka, minimálne jeden, dva, tri prípady do roka sú také, že mladí chlapci poliali niečím bezdomovca, urobili mu jednoducho niečo, nejakým spôsobom mu ublížili a je to zvyčajne práve kvôli tomu sociálnemu statusu tohto človeka. A myslím si, že tento človek omnoho menej má šancu sa brániť ako človek s inou sexuálnou orientáciou. Takisto tam nie je trestný čin alebo nenávisť kvôli možno politickej orientácii. A preto si myslím, že by sme v tomto prípade nemali pristupovať takto selektívne, čo potom vzbudzuje pocit možno nejakého protekčného správania sa voči určitej menšine, ale mali by sme teda zadefinovať, že keď je trestný čin spáchaný z dôvodu akejkoľvek nenávisti alebo nenávisti na základe akýchkoľvek pohnútok, tak nech je to priťažujúca okolnosť. Samozrejme, na konci musím povedať, že netrpím nenávisťou voči homosexuálom, len sa mi v tomto prípade zdá, že niekto voči nim pristupuje príliš protekčne a nepozerá na tie zraniteľnejšie skupiny.
Laurenčík, Milan, podpredseda NR SR (2021-05-04):
Prosím, prezentujme sa a hlasujme o skrátení lehoty. (Hlasovanie.) Prítomných 129, za 84, proti 2, zdržalo sa 42, nehlasoval 1. Lehotu sme skrátili. Nech sa páči, pán spravodajca, ďalšie návrhy.
Michelko, Roman, poslanec NR SR (2024-09-17):
Ďakujem, pán predsedajúci. Takže je to zákon európske hlavné mesto. Hlavným cieľom predkladaného návrhu zákona je zosúladenie zákona č. 196/2023 Z. z. o Európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti ministerstva kultúry. Zákon o európskom hlavnom meste bol v minulom volebnom období schválený Národnou radou ako poslanecký návrh zákona. Ministerstvo kultúry vypracovalo k tomuto zákonu stanovisko, ktoré bolo predmetom medzirezortného pripomienkového konania. V rámci medzirezortného pripomienkového konania boli uplatnené zásadné pripomienky Ministerstvom financií Slovenskej republiky, Najvyšším kontrolným úradom Slovenskej republiky a Úradom pre verejné obstarávanie. Cieľom návrhu zákona je zosúladiť tieto pripomienky a upraviť zákon o európskom hlavnom meste tak, aby bol návrh v súlade s osobitnými predpismi, keďže pôvodný predkladatelia poslaneckého návrhu tieto pripomienky nezohľadnili. Ide o to, aby financovanie takéhoto projektu bolo pod kontrolou NKÚ, ÚVO a podobne a nebolo vylúčené, ako to urobili účelovo predkladatelia, ktorí to dávali poslaneckým návrhom zákona. Ďakujem.
Uhliarik, Ivan, minister zdravotníctva SR (2011-07-08):
Ďakujem pekne. Vážený pán predseda, vážení páni poslanci, vážené panie poslankyne, naozaj mi dovoľte zareagovať veľmi krátko troma bodmi. Je dôležité si uvedomiť to, čo tu niekoľkokrát zaznelo. Toto je naozaj zákon alebo novela zákona, ktorá obmedzuje tvorbu zisku. Ústavným súdom bolo v januári, 26. januára, rozhodnuté, že pôvodný návrh zákona je protiústavný, a tým pádom by sa umožnilo vytvárať zisk bez akéhokoľvek obmedzenia. Preto veľmi krátko zopakujem tri obmedzenia: Prvé obmedzenie. Keď si zdravotná poisťovňa chce vyplatiť zisk, musí z toho zaplatiť daň. V prípade, že si ho nechce, alebo teda že tieto peniaze investuje na zdravotnú starostlivosť, nemusí z toho vyplatiť zisk. To je prvá podmienka. Druhá podmienka. V prípade, že si chce vyplatiť zdravotná poisťovňa zisk, nesmie mať ani jedného pacienta na čakacích zoznamoch na plánovanú zdravotnú starostlivosť, operácie, prípadne diagnostické výkony. Druhá podmienka, ktorá je veľmi obmedzujúca. Tretia. Zdravotná poisťovňa musí mať tzv. tvorbu technických rezerv vo výške 20-percentného základného imania. To preto, pretože keby sa nasledujúci rok nejakým spôsobom dostala do finančných ťažkostí, aby z týchto peňazí mohla uhradiť zdravotnú starostlivosť. Zaznelo tu niekoľkokrát, že poisťovňa je len nejakým prietokovým ohrievačom peňazí, že nejakým spôsobom nedáva pridanú hodnotu a nijakým spôsobom nerobí nič pre to, aby tie peniaze efektívne využila. Poviem opak, zdravotná poisťovňa skutočne pridanú hodnotu vytvára. Manažuje pacienta, manažuje jeho umiestnenie do najvhodnejšieho zariadenia, kontroluje nemocnice, poskytovateľov, ambulancie, aby v podstate túto starostlivosť kvalitne poskytovali. A ja súhlasím tiež s tým, že zdravie nie je tovar. Ale nesúhlasím s tým, že zdravie a zdravotná starostlivosť nie je služba. Zdravotná starostlivosť je služba a ako každá služba v tejto republike má nárok na svoju cenu a má nárok na svoju úhradu. Takže tretiu poznámku, ak dovolíte, nechcem sa opakovať, pretože naozaj moji predrečníci povedali množstvo argumentov. A tretiu poznámku poviem ohľadom postupovania pohľadávok. Za desať rokov poisťovňa, Všeobecná zdravotná poisťovňa má pohľadávky vo výške takmer 300 mil. eur, to znamená, sú to peniaze, ktoré nezaplatili slovenské firmy, slovenskí živnostníci a občania Slovenska na poistnom. Aj toto je manažovanie pohľadávok, aj toto je efektívne vymáhanie pohľadávok poisťovňou a poisťovňa na toto potrebuje svojich zamestnancov, preto je to aj určitá motivácia, aby v podstate efektívne tieto peniaze vymohla. Postupovanie pohľadávok je v tomto zákone takisto zahrnuté a predpokladáme, že po tomto návrhu, ktorý predkladáme, bude môcť konkrétne Všeobecná zdravotná poisťovňa ešte z týchto pohľadávok alebo z týchto peňazí získať okolo 40-50 mil. eur. Ak dovolíte, posledná poznámka k pozmeňovaciemu návrhu pána poslanca Kolesíka. Ide nad rámec tejto novely, preto ako navrhovateľ a predkladateľ s ňou nemôžem súhlasiť. Ďakujem pekne za blahoželanie a ďakujem pekne za podporu predloženého zákona.
Kmec, Stanislav, poslanec NR SR (2018-09-11):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Laššáková, Ľubica, ministerka kultúry SR (2019-03-28):
Ďakujem pekne za slovo, pán predsedajúci. Vážený pán poslanec, v mene ministerky školstva, vedy, výskumu a športu, ktorú dnes zastupujem, vám ďakujem za položenú otázku opätovne. Dovoľte mi prečítať odpoveď pani ministerky Martiny Lubyovej: „Otázka je hypotetická, preto na ňu nie je možné presnejšie odpovedať. Slovensko zatiaľ nevracalo financie z eurofondov. V prípade, že nastane takáto situácia, bude ju možné analyzovať a bude možné na vašu otázku odpovedať.“ Ďakujem pekne za pozornosť.
Kolíková, Mária, poslankyňa NR SR (2023-05-03):
Ďakujem veľmi pekne. No, ja si nič nevymýšľam, ja nič nezavádzam, ja iba hovorím, že môžme si tu myslieť hocičo, ale buďme korektní ohľadom prekladu. Jednoducho to my nevieme, nie sme schopní ani to preložiť z toho anglického textu, tak potom nepristúpme k tomu dohovoru, keď máme s niečím problém. To je prvá vec. Druhá vec, no, nie je totožný obsah pojmu „pohlavie“ a „rodová identita“. To teraz nie je o tom, že tu sa bavíme o nejakom strednom rode alebo strednom pohlaví, hej? Pán Mizík, voči vám hovorím, vy máte tiež malé deti. (Reakcia z pléna.) Jaj, Mazurek, aha, pardon, pán Mazurek, ďakujem pekne, pán poslanec. Jednoducho rodová identita je niečo iné a to sa jednoducho môže stať, že sa ľudia narodia a je to menšina, a preto máme k tomu necit, tá väčšina, pretože nás to netrápi. Ale mohlo by to trápiť osobitne aspoň tých, čo sme rodičia, pretože môže sa nám stať, že zrazu naše dieťa sa necíti tak, ako sa nám javí, že by sa mohlo cítiť. Ono sa tak jednoducho necíti. A k tomu je dôležité, aby sme sa o tom my tu spolu rozprávali a mali k tomu cit a mali k tomu rešpekt a prejavovali k tomu normálne aj dôstojnosť k tým ľuďom, ktorí sa takto trápia, pretože je to veľmi jednoduché narodiť sa v tele, ktoré vyzerá ako mužské a naozaj sa cítiť ako muž. A je to veľmi ťažké si uvedomiť, že niekto sa narodí a vyzerá síce, že je muž alebo žena, ale on tak necíti a veľmi sa trápi. Veľmi sa trápi, kým to vôbec niekomu povie. A keď to niekomu povie, svojim najbližším, tak sa jednoducho s ním potrebuje vysporiadať v rámci spoločnosti. A o to tu teraz ide. A o tom je to iné, rozprávať sa o diskriminácii z dôvodu rodovej identity. Tu sa rozprávame o ľuďoch, ktorí jednoducho majú takého trampoty v živote, veľmi vážne, veľmi vážne a končia tragicky práve preto, že spoločnosť nevie prísť na meno, nevie im nájsť dôstojnosť a rešpekt. O tom to je.
P. Hrušovský, podpredseda NR SR: (2001-12-04):
(Hlasovanie.) Prítomných je 105 poslancov, za 5, proti 58, zdržalo sa 42. Návrh sme neschválili.
Laššáková, Jana, podpredsedníčka NR SR (2012-11-06):
Na vystúpenie pána poslanca nie sú faktické poznámky, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť pani spravodajkyňa? Áno. Nech sa páči, pani spravodajkyňa, máte slovo.
Kmec, Stanislav, poslanec NR SR (2018-06-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 7. septembra 2018 a v gestorskom výbore do 10. septembra 2018.
Grendel, Gábor, podpredseda NR SR (2022-05-05):
Tri faktické poznámky na vaše vystúpenie, pán poslanec. Ako prvý pán poslanec Ján Richter.
Pellegrini, Peter, predseda NR SR (2015-05-21):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 136 poslancov, za hlasovalo 113 poslancov, zdržalo sa 23 poslancov. Konštatujem, že sme schválili vládny návrh zákona Civilný mimosporový poriadok. Pán spravodajca, poprosím ešte, aby ste uviedli aj hlasovanie v druhom čítaní o vládnom návrhu zákona Správny súdny poriadok , tlač 1335, bod 81 schváleného programu.
Podmanický, Ján, poslanec NR SR (2021-09-29):
Ďakujem za slovo. Vážený pán poslanec, vo svojom vystúpení ste kritizovali Generálnu prokuratúru, že nedostatočne komunikuje a ako keby rezignovali na nejakú snahu získať väčšiu dôveru v spoločnosti. Ja, pán poslanec, v tomto s vami nesúhlasím. Naopak, ja sa domnievam, že Generálna prokuratúra si získava dôveru v spoločnosti a dostatočne komunikuje. Svedčia o tom viaceré odôvodnenia uznesení, ktoré na desiatkach stranách zverejňujú. Ja si myslím, že to je, čo je lepšie zdôvodnenie, ako keď niekto zverejní kompletný spis s riadnym komplexným odôvodnením? Ale keby aj ste mali pravdu, tak nie je predsa úlohou Generálnej prokuratúry bodovať v nejakých rebríčkoch dôveryhodnosti alebo v nejakých iných súťažiach krásy. Predsa Generálnu prokuratúru sme nezriadili nato, aby zabezpečovala dôveru v štát, ale preto, a to je jej ústavná pôsobnosť, aby kontrolovala zákonnosť jednotlivých procesov, ktoré sa v štáte dejú. To je jej hlavná úloha, či už v ústave definovaná, alebo v zákone. A ja si myslím, že toto je absolútne kľúčové, že Generálna prokuratúra pod vedením súčasného generálneho prokurátora ukazuje, že rozhoduje zákonne a snaží sa, aby zákonnosť bola dodržiavaná, či sa nám to páči, alebo sa nám to nepáči. Ja nemám dôvod nejako nadbiehať pánovi generálnemu prokurátorovi, ja ho osobne nepoznám, ale vždy som ho vnímal ako človeka s vysokou profesionalitou, s úctou k zákonu, s úctou k spravodlivosti, a ja si myslím, že to vo svojom pôsobení dokazuje, či sa to už komu páči, alebo nepáči, či sa to páči médiám, alebo nepáči médiám. Podľa mňa to je kľúčové, dohliadať nad zákonnosťou jednotlivých procesov, aby tu boli dodržiavané princípy právneho štátu.
Svoboda, Zdenko, poslanec NR SR (2024-06-21):
Ďakujem za slovo, pán predsedajúci. Rovnako dovoľte aj mne, aby som teda v mene výboru pre financie a rozpočet mohol poďakovať za korektnú spoluprácu, ktorú s NKÚ máme za týchto šesť až osem mesiacov, a teším sa, že nasledujúcich plus-mínus tri a pol roka budeme rovnako proaktívne spolupracovať a budeme vedieť vyriešiť mnohé, mnohé identifikované problémy. NKÚ plní dôležitú úlohu v tomto štáte a má nezastupiteľné miesto v rámci štruktúry štátnej a verejnej správy. Teším sa, že viete identifikovať slabé stránky v miestach kontrolovaných subjektov a viete im nastaviť zrkadlo a následne navrhnúť aj riešenia. Tiež mám radosť z toho, že v rámci európskeho priestoru práve naše NKÚ je hodnotené ako jedno z najlepších, najlepšie fungujúcich a pre mnohé krajiny ste pozitívnym príkladom. Myslím si, že ide o dobré vysvedčenie a svedčí to o vašom vysoko odbornom fungovaní a vašej excelentnosti. Ďakujem.
Laššáková, Jana, podpredsedníčka NR SR (2015-12-02):
Teraz dávam možnosť prihlásiť sa do rozpravy ústne. Do rozpravy ústne sa hlási pani poslankyňa Nicholsonová a pán poslanec Poliačik. Končím možnosť prihlásiť sa do rozpravy ústne. Nech sa páči, pani poslankyňa Nicholsonová.
Glváč, Martin, podpredseda NR SR (2016-06-22):
Ďakujem veľmi pekne. Pán poslanec bol jediný prihlásený písomne do interpelácií. Pýtam sa, či sa niekto chce prihlásiť v tomto bode ústne. Osem poslancov. Posledný pán poslanec Poliačik. Nech sa páči, pán poslanec Budaj. Chcem vám len upriamiť do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť hlavne novým poslancom, že podľa zákona o rokovacom poriadku ústne prednesené interpelácie nezbavujú poslanca povinnosti odovzdať svoju interpeláciu písomne predsedovi Národnej rady. Ďakujem. Nech sa páči, pán poslanec.
Danko, Andrej, podpredseda NR SR (2024-04-23):
Pokračujeme v rozprave. Pán poslanec Pročko, nech sa páči.
Kotleba, Marian, poslanec NR SR (2021-11-12):
Peťo Krupa, ďakujem za takéto tvoje, povedal by som, hutné vystúpenie. A ty sa pýtal, že prečo alebo ako má národ rešpektovať vládu, keď má historickú najvyššiu, historicky najvyššiu mieru nedôvery ľudí voči tejto samotnej sebe, alebo teda voči samotnej vláde. No ale čudujeme sa? Čudujeme sa? Však minister generál, vojak Lengvarský, tragédia na pozícii ministra zdravotníctva, povedal, keď Pfizer povie očkovať, tak to proste vykonáme. Takže tu nemusíme sa hovoriť alebo rozprávať o nejakej dôvere, tu jednoducho kým pred tým si farmaceutické spoločnosti kupovali nejakých lobistov, kupovali si politikov, korumpovali ich, aby, aby pre nich robili, pre ich kšefty, tak dnes tu máme vládu, kde farmaceutické spoločnosti rozkazujú. Čiže darmo si ľudia zvolili volených zástupcov, ako pekne demokraticky ľudovo to znie, keď v skutočnosti sú tam proste zakryté hydry, ktoré vyšli zo svojich, zo svojich temných jaskýň a idú na príkaz farmaceutických spoločností robiť z ľudí pokusné králiky. Ešte raz, keď Pfizer povie, že treba očkovať, tak to, skrátka, vykonáme.
Rošková, Ľubica, poslankyňa NR SR (2012-07-02):
Ďakujem veľmi pekne. Vážený pán podpredseda, kolegyne, kolegovia, zápisnica o výsledku tajného hlasovania o návrhu na voľbu člena Rady Rozhlasu a televízie Slovenska, ktoré sa konalo 2. júla 2012. Na tajné hlasovanie o návrhu na voľbu člena Rady Rozhlasu a televízie Slovenska bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Rady Rozhlasu a televízie Slovenska 0 poslancov neodovzdalo hlasovacie lístky. Zo 130 odovzdaných hlasovacích lístkov bolo 12 neplatných a 18 platných. Podľa platných hlasovacích lístkov overovatelia zistili, že za - Bohumila Bobockého: hlasovalo za 2 poslanci, hlasovalo proti 85, zdržalo sa hlasovania 31, - Jaroslav Buček: hlasovalo za 0 poslancov, hlasovalo proti 87, zdržalo sa hlasovania 31, - Dušan Davidov: hlasovalo za 0 poslancov, hlasovalo proti 87, zdržalo sa hlasovania 31 poslancov, - Ján Dianiška: hlasovalo za 0 poslancov, hlasovalo proti 86, zdržalo sa hlasovania 32 poslancov, - Vladimír Dobrovič: 0 poslancov hlasovalo za, hlasovalo proti 87, 31 poslancov sa zdržalo hlasovania, - Martin Kákoš: hlasovalo za 74 poslancov, hlasovalo proti 24, zdržalo sa hlasovania 20 poslancov, - Ľubomír Lintner: hlasovalo za 1 poslanec, hlasovalo proti 84 a zdržalo sa hlasovania 33 poslancov, - Oľga Pohánková: hlasovalo za 0 poslancov, hlasovalo proti 87, zdržalo za hlasovania 31 poslancov, - Viliam Raček: hlasovalo za 0 poslancov, hlasovalo proti 85, zdržalo sa hlasovania 33 poslancov, - Ivana Zelizňáková: hlasovalo za 35 poslancov, hlasovalo proti 66, zdržalo sa hlasovania 17 poslancov. Na voľbu člena Rady Rozhlasu a televízie Slovenska je potrebný súhlas nadpolovičnej väčšiny hlasov prítomných poslancov. Overovatelia konštatujú, že v tajnom hlasovaní bol za člena Rady Rozhlasu a televízie Slovenska zvolený Martin Kákoš. Overovatelia poverujú svojho člena Ľubicu Roškovú oznámiť výsledok hlasovania Národnej rady Slovenskej republiky, Národnej rade Slovenskej republiky. Ďakujem, pán podpredseda.
Glváč, Martin, podpredseda NR SR (2016-09-21):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Rajtárovi. Nech sa páči.
Blanár, Juraj, podpredseda NR SR (2022-12-08):
Pán poslanec Tomáš Lehotský s faktickou poznámkou.
Pfundtner, Edita, poslankyňa NR SR (2011-06-02):
Pán predseda, dajte hlasovať o bode 17 zo spoločnej správy s návrhom gestorského výboru schváliť.
Mojš, Milan, poslanec NR SR (2014-11-26):
Pán predseda, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Ďuriš Nicholsonová, Lucia, podpredsedníčka NR SR (2018-05-25):
Otváram rozpravu k tomuto bodu. Písomne sa neprihlásil nikto, ale o slovo požiadal pán navrhovateľ. Nech sa páči, pán poslanec Žarnay.
Bugár, Béla, podpredseda NR SR (2016-06-15):
Pán poslanec, nie MOST, ale MOST – HÍD. Pán poslanec Gál.
M. Hort, podpredseda NR SR: (2008-02-15):
A slovo má pani Vášáryová, nech sa páči.
Remišová, Veronika, poslankyňa NR SR (2017-03-24):
Ďakujem veľmi pekne kolegovi Grendelovi, ktorý pripomenul aj jednu veľmi dôležitú oblasť, a to je zverejňovanie napríklad na poradenstvo a analýz, vykonaných. Určite si veľmi dobre pamätáte, keď boli diskusie k R7 napríklad a k D4, tak ministerstvo dlho odmietalo zverejniť obrovskú analýzu, na základe ktorej rozhodlo o obchvate. Nakoniec sa ukázalo, že celý tento projekt bol o miliardu predražený, ale dlho verejnosť a odborníci zápasili s tým, že nechceli zverejniť túto analýzu. A áno, často sa vyhovárajú pritom tieto firmy na obchodné tajomstvo. Ale ešte raz, tak ako kolega Grendel, aj ja hovorím, ak niekto chce obchodovať so štátom, ak niekto chce peniaze od štátu, to znamená naše spoločné peniaze, tak musí skrátka zniesť vyššiu mieru verejnej kontroly. Ak nechce takú mieru verejnej kontroly, nech sa páči, nech so štátom neobchoduje. Ale ak chce užívať verejné financie, musí zniesť väčšiu mieru kontroly. Ďakujem.
Vetrák, Milan, poslanec NR SR (2022-05-11):
Ďakujem. Ja som sa troška neskôr prihlásil. Len pre istotu, pripomínam členom ústavnoprávneho výboru, že o dvanástej máme dneska výbor.
Zmajkovičová, Renáta, podpredsedníčka NR SR (2012-05-16):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Ukončujem možnosť prihlásiť sa do rozpravy ústne. Vyhlasujem všeobecnú rozpravu za skončenú. Chcem sa pýtať, či... Áno. Pán navrhovateľ nechce, pán poslanec, zaujať stanovisko. Pán spravodajca? Nie. Ďakujem. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Richarda Sulíka, Juraja Miškova, Ľubomíra Galka a Daniela Krajcera na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona je uverejnený pod tlačou 31. Návrh na jeho pridelenie na prerokovanie výborom je v rozhodnutí č. 21. Teraz dávam slovo poslancovi Richardovi Sulíkovi, aby návrh ústavného zákona uviedol. Nech sa páči.
Grendel, Gábor, podpredseda NR SR (2022-12-01):
Ďakujem, pán poslanec. Dávam slovo spoločnému spravodajcovi z výboru pre pôdohospodárstvo a životné prostredie, predsedovi tohto výboru pánovi poslancovi Jaroslavovi Karahutovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Bugár, Béla, podpredseda NR SR (2016-09-21):
Nech sa páči, prezentujme sa a hlasujeme. (Hlasovanie.) Prítomných 138 poslancov, za 47, proti 15, 76 poslancov sa zdržalo hlasovania. Tento návrh nebol schválený. Pristúpime k poslednému hlasovaniu o bode 57, a to je návrh poslancov Zemanovej, Klusa, Slobodu a Dostála na vydanie zákona, ktorým sa dopĺňa zákon č. 264/1999 Z. z. o technických požiadavkách. Pán poslanec Galek, ako spravodajca, nech sa páči, máte slovo. (Hlasovanie o návrhu poslancov Národnej rady Slovenskej republiky Anny Zemanovej, Martina Klusa, Vladimíra Slobodu a Ondreja Dostála na vydanie zákona, ktorým sa dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov , tlač 171.)
Hrnčiar, Andrej, podpredseda NR SR (2017-02-01):
Končím možnosť nahlásiť sa s faktickými poznámkami. Nech sa páči, pán poslanec Marosz.
Laurenčík, Milan, podpredseda NR SR (2021-05-07):
Ďakujeme, pani verejná ochrankyňa práv. Prosím, zaujmite miesto pre navrhovateľov. Ja teraz poprosím spravodajkyňu z výboru pre ľudské práva a národnostné menšiny pani poslankyňu Evu Hudecovú, aby informovala Národnú radu o výsledku prerokovania správy vo výboroch. Pani poslankyňa, nech sa páči.
Glváč, Martin, podpredseda NR SR (2018-05-29):
S reakciou, pán poslanec Kecskés.
Danko, Andrej, predseda NR SR (2017-12-06):
Pán poslanec Ježík.
Kažimír, Peter, podpredseda vlády a minister financií SR (2019-04-04):
Ďakujem, pani poslankyňa, za doplňujúcu otázku. Skončil som. Ďakujem.
Pčolinský, Peter, podpredseda NR SR (2023-02-17):
Ďakujem pekne. Vyhlasujem rozpravu za skončenú. Chce veľmi krátko zaujať stanovisko navrhovateľ? Nie. Pán spravodajca? Hlasovanie, nech sa páči, povedzte.
Puci, Róbert, poslanec NR SR (2013-12-17):
Ďakujem pekne. Pán kolega Mičovský, ja vás chcem len upozorniť, obidvoch predkladateľov, na to, vy aj vo svojej dôvodovej správe tvrdíte, že táto novela zákona nebude mať vplyv na verejné financie, ja tvrdím opak. Treba si uvedomiť jednu vec. Slovenská poľovnícka komora ako organizácia, ktorá je zriadená zo zákona a ktorá momentálne predstavuje fungujúci systém, preukázateľne šetrí verejné financie a pokiaľ ho chcete, alebo pokiaľ chcete túto komoru nahradiť alternatívou, ktorá bude znamenať na, ktorá bude znamenať, že bude mať dopad na štátny rozpočet v dôsledku toho, že tie konkrétne úlohy, ktoré rieši Slovenská poľovnícka komora prejdú na štátnu správu, či už na okresné úrady, alebo na ministerstvo, tak toto bude predpokladať určite navýšenie rozpočtov týchto štátnych organizácií. Treba si uvedomiť, že len čo sa týka kynologických a streleckých podujatí, tak komora napríklad ročne organizuje viac ako 300 takýchto akcií, ktoré rieši z vlastných zdrojov a je tam iks iných vecí. Sú tam veci súvisiace s teoretickou a praktickou prípravou uchádzačov o poľovný lístok, kde tak isto tieto veci rieši komora. A pokiaľ by ste komoru, alebo pokiaľ by ste tie úlohy, ktoré rieši komora, vašou, vašou, vašou zmenou, vašou zmenou zákona, ktoré by prešli na štát, tak tieto, toto by určite znamenalo navýšenie štátneho rozpočtu.
Urban, Miroslav, poslanec NR SR (2021-06-23):
Ďakujem za slovo. No zaujímavo ste to zhodnotili. Skutočne genetici, tak ako všetci my ľudia, môžme sa mýliť a potom to naše rozhodnutie môže byť katastrofálne. Ja si myslím, že mali by sme meniť filozofiu myslenia ľudí, aby sme začali vnímať deti ako skutočné bohatstvo našej spoločnosti. Ja nemám právo hodnotiť druhých ľudí ani za ich rozhodnutie. Akceptujem to. Tá spoločnosť ešte možno nedozrela do takéhoto stavu, ale myslím, že budúce generácie zhodnotia naše postoje k tejto problematike a uvidíme do budúcna. Máme obrovské množstvo bezdetných párov, ktoré čakajú na deti, a my povieme, že nám tie deti netreba a podobne. Čiže týmto štýlom asi treba postupovať a na druhej strane, keď hovoríme o podpore týchto potratov, je zvláštne, že naša spoločnosť stále vyžaduje takú extrémnu starostlivosť, maximálnu ochranu starých pacientov, pacientov polymorbídnych, v terminálnych štádiách ochorení, infaustné stavy. Tam sa vieme týchto ľudí zastať a snažíme si ich udržovať pri živote za každú cenu, za obrovské finančné prostriedky a na druhej strane túto problematiku nechávame len tak. Ďakujem.
Bugár, Béla, podpredseda NR SR (2018-02-07):
Nech sa páči, prezentujme sa a hlasujme o návrhu. (Hlasovanie.) Prítomných 140, za 100, 40 sa zdržalo. Konštatujem, že tieto návrhy zo spoločnej správy sme schválili. Nech sa páči.
Pellegrini, Peter, predseda NR SR (2015-05-14):
Prezentujme sa a hlasujme o pozmeňujúcich návrhoch pána poslanca Lipšica. (Hlasovanie.) Prítomných 135 poslancov, za je 50, proti bolo 43, zdržalo sa 41 poslancov, nehlasoval 1. Tento návrh sme neschválili.
Laššáková, Jana, podpredsedníčka NR SR (2013-10-28):
Pán poslanec Bublavý, nech sa páči.
Laurenčík, Milan, podpredseda NR SR (2021-10-06):
(Predsedajúci telefonuje interným telefónom.) Pán poslanec, ako poslanec takýto procedurálny návrh nemôžete podať, pretože o tomto, či sú nedostatky, alebo nie sú, môže rozhodnúť predseda Národnej rady. On rozhodol tento návrh zaradiť do rokovania, takže nemôžem vyhovieť. (Reakcie z pléna.) Budeme pokračovať, na návrh troch poslaneckých klubov OĽANO, SaS, SME RODINA dávam procedurálny návrh, aby sme body programu pod tlačami 615 a 616, ktoré bude predkladať pán podpredseda vlády Slovenskej republiky Štefan Holý, terminovali na zajtra na deviatu hodinu. Je všeobecný súhlas? (Výkriky v sále.) Prosím, prosím, kľud. Dám hlasovať o tomto návrhu. Prezentujme sa a hlasujme. (Šum v sále.) (Hlasovanie) Prítomných 102, za 76, proti 23, zdržali sa 2, nehlasoval 1. Konštatujem, že tento procedurálny návrh sme schválili a o týchto dvoch bodoch budeme rokovať zajtra o deviatej hodine. (Reakcia z pléna: „Procedurálny.“ ) Nech sa páči, pán poslanec Ján Podmanický má procedurálny návrh.